اندونزیده، سوماترا و یاوا آدا‌لاری آراسیندا یئر آلان سویوندا بوغازیندا آناک کراکاتاو (کراکاتاونون اوشاغی) وولکانیندا باش وئرن پارتلاییش‌لار و دالغا‌لارین یوکسلدیگی‌نین موشاهیده اولونماسی اوزرینده بؤلگه مسئوللای یئنی بیر تسونامی ایحتیمالینه قارشی خبردارلیق ائتدی.
وولکان پارتلاییش سس‌لری ساحیل بؤلگه لرین‌دن ائشیدیلرکن، تانژونگ لسونگ بؤلگه‌سین‌دکی مسئول‌لاری، خالقین ساحیل بؤلگه‌سین‌دن اوزاقلاشماسینی و آراما قورتارما چالیشماسی آپاران تیملریندن‌ بؤلگه‌دن آیریلماسینی ایسته‌دی.
تانژونگ لسونگدا جان ایتکی‌لری‌نین یاشاندیغی بؤلگه‌دکی بیر تعطیل کندینه ژورنالیست‌لرین گیریشینه ایجازه وئر، بؤلگه‌ده آختارما قورتارما چالیشماسی آپاران نیظامی بیرلیک و آراما قورتارما اکیپ‌لری منطقه'دن آیریلماغا باشلادی.
میللی فلاکت یؤنتیمی آژانسی‌ندان (BNPB) دونن بیلدیریب‌لر کی، شنبه گونو میدانا گلن تسونامی‌نین سونرا بو آنا قدر 373 نفرین اؤلدوگو، 1459 نفرین یارالاندیغی و 128 نفرین ده ایتکین اولدوغو معلوماتی پایلاشیلمیشدیر.
مسئول شخص‌لر، بؤلگه‌دکی آناک کراکاتاو (کراکاتاونون اوشاغی) وولکانیندا آپاردیق‌لاری تدقیقاتدا، وولکاندا باش وئرن پارتلاییشدا قوپان بؤیوک کوتله‌نین تسونامییه سبب اولدوغونو بیلدیریب.
آناک کراکاتاو یانار داغین‌داکی فعالیت‌لرین آرتماسی ایله سپتامبر آییندا منطقه'ده ان یوکسک ایکینجی سویه‌ده هیجان سیگنا‌لی وئریلمیشدی.
سولاوسی آداسین‌داکی پالو کؤرفزینده 28 سپتامبردا میدانا گلن 7.5 بؤیوکلوگون‌دکی زلز‌له و آردینجا یارانان تسونامی 2 مین‌دن چوخ اینسان اؤلموش، 1500ه یاخین نفرین ده ایتکین اولدوغو آچیقلانمیشدی.
پاسیفیک "آتش چنبری" اولا‌راق آدلان‌دیریلان، زلز‌له و وولکان قورشاغیندا یئر آلان اندونزیده، 26 دسامبر 2004ده 9.1 بؤیوکلوگون‌دکی زلز‌له و آردینجا یارانان تسونامی نتیجه‌سینده منطقه‌نین دیگر اؤلکه‌لری ده احاطه ائدن گئنیش بیر ساحه‌ده 230 مین نفر اؤلموشدو.
